Райнер Мария Рилке
XVII.Има корени в мрак дълбок…

Превод от немски: Петър Велчев, 1979

chitanka.info

Има корени в мрак дълбок.

Здраво сплетени, скрити

сякаш в дъното на поток,

в който тънат следите.

Боен шлем и ловджийски рог,

реч на старци превити,

мъже братя в двубой жесток,

звънки лютни — жените…

Няма стволи свободни, сами,

клон до клон опира…

Но нагоре един се стреми!

Те се чупят един след друг,

само горният расне без звук

и се сгъва в лира[1]…

1922

[1] И се сгъва в лира — Този образ символизира раждането на естетическото начало; вж. бел. към „Пак у дома съм между ден и сън“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.